34

10. การควบคุมภายใน

  คณะกรรมการบริษัท
  ได้ตระหนักถึงความสำคัญของระบบการควบคุมภายในที่จะเป็นกลไกสำคัญในการช่วยลดความเสี่ยงทางธุรกิจ
  , ปกป้องคุ้มครองทรัพย์สิน ,
  ทำให้รายงานทางการเงินเกิดความน่าเชื่อถืออีกทั้งยังเป็นการปกป้องคุ้มครองเงินลงทุนของผู้ถือหุ้นของบริษัท
  จึงได้มอบหมายให้คณะกรรมการตรวจสอบรับผิดชอบในการจัดให้มีระบบการควบคุมภายในที่มีประสิทธิภาพและบริหารความเสี่ยงให้อยู่ในระดับที่เหมาะสม

  ในปี 2550 คณะกรรมการบริษัท และผู้สอบบัญชีอิสระ
  ได้พิจารณาและให้ความเห็นว่าบริษัทได้ปฏิบัติงานอย่างเป็นไปตามขั้นตอนที่กำหนดไว้
  และไม่พบประเด็นความผิดพลาดที่สำคัญ โดยได้ประเมินระบบการควบคุมภายในไว้ดังนี้

10.1 สภาพแวดล้อมของการควบคุมที่ดี (Control Environment)

-   มีการกำหนดนโยบายและระเบียบปฏิบัติต่างๆ ที่ให้ความเป็นธรรมต่อลูกค้า และเอื้อ

ประโยชน์ต่อบริษัทไว้เป็นลายลักษณ์อักษร

-   มีการกำหนดหน้าที่และอำนาจความรับผิดชอบอย่างชัดเจน

-   มีการจัดโครงสร้างองค์กรที่ช่วยให้ฝ่ายบริหารดำเนินงานอย่างมีประสิทธิภาพ

-   ให้ความสำคัญในข้อกำหนดเกี่ยวกับจริยธรรม(Code of conduct) และความ

ซื่อสัตย์สุจริตของฝ่ายบริหารและพนักงาน

  10.2 การประเมินความเสี่ยงที่เหมาะสม (Risk Assessment)

-   มีการพิจารณาและประเมินการดำเนินธุรกิจของบริษัทฯ ว่ามีปัจจัยความเสี่ยงใดบ้างที่จะ

ทำให้เกิดผลกระทบต่อบริษัททั้งจากภายในและภายนอก

-   มีการวิเคราะห์และติดตามโดยกำหนดมาตรการเพื่อลดความเสี่ยงให้อยู่ในระดับที่เหมาะ

สม หากเกิดผลกระทบต่อการดำเนินธุรกิจของบริษัท

  10.3 มีกิจกรรมควบคุมที่ดี (Control Activities)

  กิจกรรมควบคุมที่ดี คือการได้รับการสนองตอบและปฏิบัติตามจากทุกคนในบริษัทในวิธีการ

  และนโยบายที่ฝ่ายบริหารกำหนดขึ้น ได้แก่

-   การกำหนดอำนาจและระดับการอนุมัติรายการที่เหมาะสม เช่น

  บริษัทมีการกำหนดขอบเขตอำนาจหน้าที่ และวงเงินอำนาจอนุมัติของฝ่ายบริหารในแต่ละ

ระดับไว้อย่างชัดเจนและเป็นลายลักษณ์อักษร

มีการแบ่งแยกหน้าที่ความรับผิดชอบในงานด้านต่างๆ ต่อไปนี้ออกจากกันโดยเด็ดขาดเพื่อเป็น

การตรวจสอบซึ่งกันและกัน คือ 1. หน้าที่อนุมัติ 2. หน้าที่บันทึกรายการทางบัญชีและข้อมูล

สารสนเทศและ 3. หน้าที่ในการดูแลจัดเก็บทรัพย์สิน

35

การอนุมัติให้ทำธุรกรรมกับผู้ที่เกี่ยวข้องที่มีผลผูกพันบริษัทในระยะยาว เช่น

สัญญาซื้อขายการกู้ยืม , การค้ำประกัน ได้มีการติดตามให้ปฏิบัติตามเงื่อนไขที่ตกลงกันไว้ตลอด

ระยะเวลาของสัญญาที่มีผลผูกพันบริษัท

-   มีการแบ่งแยกหน้าที่ที่อาจเอื้อให้เกิดการกระทำทุจริตออกจากกัน

-   มีการปฏิบัติตามกฎหมายและข้อบังคับที่เกี่ยวข้อง

  10.4 มีระบบสารสนเทศและการสื่อสารข้อมูลที่ดี (Information and Communication)

-   มีการนำเสนอข้อมูลที่สำคัญต่อฝ่ายบริหารและคณะกรรมการบริษัท ในการตัดสินใจ

อย่างเพียงพอและทันต่อเหตุการณ์

-   มีหลักปฏิบัติในการจัดเก็บเอกสารทางการเงินไว้ครบถ้วนเป็นหมวดหมู่ที่สามารถตรวจ

สอบได้ ในกรณีสงสัยในพฤติการณ์ที่ไม่สุจริต จะมีการตั้งคณะกรรมการสอบสวน และมีกล่อง

แสดงความคิดเห็นติดไว้ที่บริษัท

-   บริษัทมีการเปิดเผยข้อมูลเกี่ยวกับรายการระหว่างกันกับกิจการที่เกี่ยวข้องกันอย่างถูกต้อง

ครบถ้วน เช่นการซื้อขายสินค้าและการบริการกับกิจการที่เกี่ยวข้องกัน

  10.5 มีระบบการติดตามและประเมินผลที่ดี (Monitoring and Evaluation)

-   บริษัทได้ทำการปรับปรุงแก้ไขการปฏิบัติงานให้สอดคล้องกับสถานการณ์ที่เปลี่ยนแปลง

ไป และติดตามประเมินผลการปฏิบัติงานดังกล่าวให้บรรลุวัตถุประสงค์ตามนโยบายที่กำหนดไว้ของ

คณะกรรมการบริษัท

-   บริษัทจัดให้มีการตรวจสอบและติดตามประเมินผลการปฏิบัติงานตามระบบการควบคุม

ภายในที่วางไว้อย่างสม่ำเสมอ

-   บริษัทได้กำหนดให้การรายงานผลการตรวจสอบ ต้องรายงานตรงต่อคณะกรรมการ-ตรวจสอบ
    โดยกรรมการตรวจสอบเห็นชอบในการจัดจ้าง บริษัท สำนักงานเอส. เค. แอนด์
    แอสโซซิเอท จำกัด เป็นผู้ตรวจสอบภายในของบริษัทฯ ในระหว่างปี 2550
    ผู้ตรวจสอบภายในได้สอบทานการบริหารต้นทุนงานก่อสร้างของโครงการต่าง ๆ 3 โครงการ
    คือ โครงการชวนชื่นปิ่นเกล้า-วงแหวน, ชวนชื่นพระราม 2 และ เรสซิเด้นซ์พาร์ค 4
    ชวนชื่นซิตี้ และได้สรุปรายงานผลการตรวจสอบต่อคณะกรรมการตรวจสอบ ดังนี้

จุดเด่นของระบบการควบคุมภายในที่ได้พบ

1.
การควบคุมต้นทุนการจ้างเหมาก่อสร้างโดยจ้างบุคคลภายนอกในการดำเนินงานก่อสร้างของบริษัทฯ
โดยมีการควบคุมต้นทุนการจ้างเหมาก่อสร้างบ้านแต่ละแบบอย่างชัดเจน
มีการจัดทำสัญญาจ้างเหมาโดยลงนามครบถ้วน
และยอดรวมค่าจ้างเหมาเป็นไปตามงบประมาณที่ได้รับอนุมัติจากผู้บริหาร

2. การอนุมัติรายการจัดซื้อ จัดจ้าง
รายการที่เลือกตรวจสอบได้รับอนุมัติจากผู้มีอำนาจอย่างเหมาะสม

36

สิ่งที่ควรปรับปรุงของระบบการควบคุมภายใน

1. การจัดทำงบประมาณงานถนน, รั้วโครงการ, สวนสาธารณะและสิ่งปลูกสร้างของโครงการ
มีเพียงงบประมาณค่าแรง ไม่รวมค่าวัสดุก่อสร้าง ทำให้ยอดค่าใช้จ่ายจริงสูงกว่างบประมาณที่ตั้งไว้
และบางโครงการไม่ได้ของบประมาณในการทำสวนสาธารณะและสิ่งปลูกสร้าง
แต่ต้นทุนที่เกิดขึ้นในภายหลังจะได้รับการอนุมัติเป็นรายครั้งไปจากผู้บริหาร
ซึ่งได้รับการอนุมัติอย่างเหมาะสม

2. ทะเบียนคุมใบสั่งของ มีการจัดทำการควบคุมอย่างย่อโดยระบุเพียงเลขที่ใบสั่งของ,
ตัวย่อของแปลงที่สั่งของ และรายการวัสดุเท่านั้น
ไม่พบวันที่ใบสั่งของเพื่อควบคุมการใช้เลขที่ใบสั่งของ